Arryn Zech

Si Arryn Zech sarong Amerikanang aktres sa boses. Bantog siya sa pagtaong boses ki Blake Belladonna sa orihinal na anime-style CG-animated web series, na RWBYasin Dr. Emily Grey sa Red vs. Blue, sarong American web series na gibo man kan Rooster Teeth.

Namundag si Zech sa Rota, Espanya. Nagpoon siyang mag-akting sa sarong teatro sa New Braunschweig sa produksyon nin A Bug's Life asin nagtrabaho sa lokal na teatro. Nag-atender sya sa North East School of Arts sa San Antonio, Texas, sarong eskwelahang pang-musical theater. Ihinayag niya, sa sarong 2023 na interbyu, na inisip niyang mag-eskuwela sa abogasiya, pero nagdesisyon siya na magin aktres.

Kan huri, naggradwar siya na may Bachelor's Degree sa Journalism hale sa University of Texas sa Austin, na naka-pokus sa pag-edit nin kopya asin pagdisenyo. Mantang yaon siya duman sa istasyon nin telebisyon na TSTV na pinapadalagan kan mga estudyante, siya nagtrabaho bilang parasurat, host, asin aktres.

 Karera 

 RWBY 
Kan 2013, nagpuon siyang magtaong boses ki Blake Belladonna sa RWBY. Kan Agosto 2014, sa sarong interbyu ki Collider, nagtaram siya manungod sa reaksiyon kan mga tawo sa karakter na iyan. Sinabi niya kun ano an puwede nindang lauman pag-abot nin panduwang season, asin sinabi kaini an suporta sa "ship" nina Blake saka Yang Xiao Long, na sikat sa apod na "Bumbleby". An "ship" na ini magigin kanonikal sa ikasiyam na season kan pasale, kun sain an duwang karakter naghadukan sa tilon.

 Mga Toltolan